Z A K L J U Č C I

sa 72. sjednice Upravnog vijeća Dječjeg vrtića Vrbovec održane dana 8. rujna 2026. elektronskim putem.

D N E V N I   R E D

1. Usvajanje zapisnika sa 71. sjednice Upravnog vijeća održane 31. kolovoza 2026. godine,
2. Donošenje odluke o raspisivanju natječaja za radno mjesto odgojitelja na određeno puno radno vrijeme, rad u programu predškole i ispomoć u redovnim odgojno obrazovnim skupinama.

Ad. 1.

Zaključak:

	Usvaja se zapisnik sa 71. sjednice Upravnog vijeća održane 31. kolovoza 2026. godine elektronskim putem.

Ad. 2.
Upravno Vijeće donosi 
O D L U K U

I.

Raspisuje se natječaj za radno mjesto odgojitelja/ice na određeno puno radno vrijeme, za potrebe vođenja obveznog programa predškole u Preseki i Rakovcu te ispomoć u redovnim odgojno-obrazovnim skupinama.

II.

Ova Odluka stupa na snagu danom donošenja.


O b r a z l o ž e n j e

Obvezni program predškole za djecu koja ne polaze redovni program dječjeg vrtića provodi se u razdoblju od 1. listopada do 31. svibnja. S obzirom da je potrebna i ispomoć u redovnim odgojno-obrazovnim skupinama Dječjeg vrtića Vrbovec, potrebno je zaposliti jednu osobu koja će obavljati sve navedene poslove te je ravnateljica predložila donošenje Odluke o raspisivanju natječaja. 
Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

